## REGULAMENTUL

## Concursului PRIMA TV *“PREMII PE CUVÂNT!”*

**Art. 1 Definitii**

***„*Organizator*”*** inseamna **CLEVER BUSINESS TRANSILVANIA S.R.L.** cu sediul ȋn CLUJ NAPOCA, str. Cetatii nr. 39, demisol 1, apt 2, jud. CLUJ, ȋnregistrata la O.R.C. Cluj sub nr. J12/4411/2005, CUI: RO 18239966, cod IBAN RO66BTRLRONCRT0089408704 deschis la Banca Transilvania, reprezentată legal prin Sorin Lapusan – Administrator care, pe de o parte, concepe si stabileste regulile de desfasurare ale Concursului iar pe de alta parte, in calitate de titular de licenta audiovizuala, difuzeaza Campania si promoveaza Concursul si Emisiunile pe postul de televiziune „Prima TV”.

*„****Campania***” inseamna noua campanie de comunicare si promovare a emisiunilor difuzate pe postul de televiziune Prima TV in fiecare zi, de luni pana duminica, de la ora 06:00 la ora 24:00. Organizatorul isi rezerva dreptul de a modifica programul Campaniei, la libera sa alegere.

„***Concurs***” inseamna acel element de divertisment realizat de Organizator pe Prima TV, site-ul [**www.primatv.ro**](http://www.primatv.ro)sau pagina de Facebook <https://www.facebook.com/PrimaTVRomania>**,** in perioada **02 – 30 august 2021 („Durata Concursului”),**avand legatura cu Campania, prin care Participantilor li se da posibilitatea sa participe si sa castige Premiile puse in joc.

*„****Emisiunile***” inseamna programele de televiziune difuzate pe postul de televiziune „Prima TV”, in perioada de concurs, de luni pana duminica, de la ora 06:00 la ora 24:00 sau in orice interval orar ales de Radiodifuzor.

***“Focus la prima ora”*** este emisiunea difuzata pe Prima TV de luni pana vineri, de la ora 07:00 la ora 10:00.

***"Perioada de concurs”*** este cuprinsa in perioada **02 – 30 august 2021**, cand postul de televiziune „Prima TV” anunta mecanismul de realizare a concursului pe site-ul [www.primatv.ro](http://www.primatv.ro) si/sau pe pagina de Facebook <https://www.facebook.com/PrimaTVRomania>. Organizatorul poate sa procedeze oricand la modificarea prezentului Regulament si, implicit, la micsorarea sau prelungirea Perioadei Concursului.

***“Indiciul” si/sau “Cuvantul-indiciu”*** este un cuvant sau o fraza care apare pe ecran in timpul difuzarii emisiunilor Prima TV din intervalul **02 – 29 august 2021.**

„***Regulament***” inseamna toate si oricare dintre regulile Concursului, in vigoare, in orice moment, pe parcursul desfasurarii acestuia.

„***Participant***” inseamna persoana inscrisa in Concurs, respectiv persoana avand **varsta** **implinita de 18 ani** care este posesor al unui act de identitate (carte de identitate, pasaport, permis auto), cu domiciliul stabil in Romania, care se inscrie in concurs.

Participantul ***a)*** ***nu este salariat al*** ***Organizatorului; b) nu este salariat al grupului de societati comerciale cu care Organizatorul colaboreaza cu privire la realizarea Campaniei si/sau a Concursului c) nu este colaborator, persoana fizica, al Organizatorului la realizarea Campaniei si/sau a Concursului d) nu este colaborator, persoana fizica al unui partener persoana juridica al Organizatorului, dar numai daca persoana fizica este implicata in realizarea Campaniei si/sau a Concursului e) rudele sau afinii persoanelor fizice aici mentionate pana la gradul I, in linie directa si gradul II, in linie colaterala.***

„***Premiile”*** inseamna oricare dintre beneficiile gratuite sau avand o anumita valoare financiara pe care Organizatorul le pune la dispozitia Particpantilor in Concurs care sunt declarati Castigatori, fiind descrise pe larg la **Art. 7** din prezentul Regulament.

„***Desemnare*** ***Castigatori***” inseamna modalitatea de desemnare a Castigatorilor **Premiilor** mentionate la **Art. 6** din Regulament**.**

**Art. 2. Publicarea Regulamentului**

Acest regulament oficial este intocmit de Organizator si va fi adus la cunostinta publicului, conform legislatiei aplicabile din Romania, fiind disponibil, gratuit pe site-ul [**www.primatv.ro**](http://www.primatv.ro)si la sediul Organizatorului mai sus mentionat.

Organizatorul isi rezerva dreptul de a modifica modul de derulare a Concursului, dreptul de a intrerupe oricand desfasurarea Concursului, precum si dreptul de a modifica si/sau de a schimba si/sau de a completa prezentul Regulament oficial, fara ca participantii sa aiba dreptul la despagubiri. Cu exceptia cazurilor in care in Regulament se prevede altfel, toate si oricare dintre modificarile Regulamentului vor intra in vigoare la publicarea pe site-ul [www.primatv.ro](http://www.primatv.ro) a Regulamentului modificat;

Independent de faptul ca Organizatorul prezinta sau nu modificarile Regulamentului pe postul de televiziune Prima TV, Regulamentul modificat va fi postat pe site-ul [www.primatv.ro](http://www.primatv.ro) in mod obligatoriu.

###### Art. 3. Durata Concursului

Concursul se desfasoara in perioada **02 – 30 august 2021.**

###### Art. 4. Teritoriul de desfasurare a Concursului

Concursul este organizat si se desfasoara pe intreg teritoriul Romaniei. Premiile Concursului se acorda numai pe teritoriul Romaniei.

**Art. 5. Participarea la Concurs si Mecanism**

Participanţii trebuie să citească Regulamentul de concurs si in situatia in care opteaza pentru inscriere la concurs.

Concursul se va desfasura dupa cum urmeaza: participantii trebuie sa se inscrie online, gratuit, prin accesarea **paginii** [**speciale**](https://www.facebook.com/focuslaprimaora) **de concurs de pe** [**www.primatv.ro**](http://www.primatv.ro)**.**

In fiecare zi, in perioada 02 – 29 august 2021, in intervalul orar 06:00 – 24:00, va aparea pe ecran, in timpul emisiunilor difuzate pe Prima TV, cu exceptia programelor informative (jurnalele zilnice Focus 14:00, 18:00 si 22:00), un indiciu (un cuvant), pe care participantii trebuie sa il inscrie pe [www.primatv.ro](http://www.primatv.ro), in sectiunea speciala dedicata concursului, completand formularul de concurs.

Indiciile apar in fiecare zi in intervalul de timp 06:00 – 24:00.

Intr-o zi de concurs vor fi mai multe indicii diferite pe parcursul zilei, toate fiind valabile.

Pentru o inscriere valida este necesar sa fie inscrise 2 (doua) indicii diferite intr-o zi de concurs, in intervalul orar 06:00 – 24:00.

Emisiunile in care apar indiciile se pot schimba de la o zi la alta.

Fiecare participant trebuie sa inscrie cel putin 2 (doua) indicii diferite gasite pe parcursul aceleiasi zile de concurs. Participantii nu pot trimite acelasi indiciu (cuvant) de mai multe ori pe zi. Este luata in considerare o singura inscriere pe zi a unui participant, orice alta inscriere a unui participant in aceeasi zi nu va fi luata in considerare. Sistemul de inscriere nu permite inscrierea unui participant de mai multe ori pe zi, identificarea unica a fiecarui participant realizandu-se prin datele pe care le completeaza in formularul de inscriere. Participantii se pot inscrie in concurs in fiecare zi, in perioada de campanie.

Pentru a finaliza o inscriere in formularul de concurs, participantii trebuie sa raspunda la urmatoarele 3 (trei) intrebari:

1. PE CE CANAL PRINZI PRIMA TV HD LA TINE ACASA?
2. CARE ESTE VEDETA TA PREFERATA DE LA PRIMA TV?
3. CARE ESTE EMISIUNEA TA PREFERATA DE LA PRIMA TV?

Raspunsurile la aceste doua intrebari trebuie completate in formularul de concurs, odata cu inscrierea celor doua indicii corecte, pentru ca inscrierea sa fie valida. De asemenea, pentru a valida inscrierea, raspunsurile la cele trei intrebari trebuie sa fie adecvate si sa aiba legatura cu intrebarile din formular.

Inscrierea unui singur indiciu nu se considera inscriere valida si nu va fi luata in considerare.

Participantii, in scopul identificarii lor corecte si inscrierii valabile in concurs, vor comunica Organizatorului in formularul de concurs de pe site datele lor de identificare (respectiv, numarul de telefon mobil, adresa de e-mail, numele complet si adresa de domiciliu completa). In privinta persoanei/persoanelor desemnate castigator/castigatori ai concursului, Organizatorul informeaza pe toti participantii ca – la datele cu caracter personal mentionate anterior – se pot adauga si datele specifice din actul de identitate, asa cum se precizeaza expres la **Art. 8** de mai jos. Toate datele cu caracter personal comunicate Organizatorului, in conformitate cu prezentul Regulament, vor fi tratate cu deplina confidentialitate.

Participantii care, cu respectarea Regulamentului, s-au inscris la Concurs, vor participa la procesul de Desemnare a castigatorilor premiilor**,** in conditiiledescrise la **Art. 6** de mai jos**.**

**Art. 6. Desemnarea Castigatorilor**

Participantii care, cu respectarea Regulamentului, s-au inscris la Concurs, respectand si toate celalalte prevederi ale Regulamentului vor participa la procesul de desemnare a castigatorilor ***Premiilor Concursului***.

Desemnarea castigatorilor se va face prin random.org sau prin alt sistem de extragere online automata.

Extragerea zilnica are loc in ziua urmatoare de concurs pentru ziua anterioara, in intervalul orar 07:00 – 10:00, pentru zilele luni – joi, iar pentru zilele de vineri, sambata si duminica extragerea are loc luni dimineata, in intervalul orar 07:00 – 10:00.

Castigatorii vor fi anuntati in cadrul emisiunii “Focus la prima ora”, in fiecare zi de luni pana vineri de la ora 07:00 la ora 10:00, astfel: luni se anunta castigatorii de vineri, sambata si duminica din saptamana anterioara de concurs, iar de marti pana vineri se anunta castigatorii zilei anterioare.

Acestia vor fi contactati prin intermediul datelor cu care s-au inscris in concurs.

In cazul in care un castigator nu poate fi contactat prin telefon sau e-mail in termen de 3 zile sau refuza sa accepte premiul, premiul se anuleaza si nu se reporteaza altui castigator.

Premiul acordat nu poate fi inlocuit cu alte premii; in cazul refuzului unui castigator de a beneficia de premiul castigat, asa cum este acesta descris in regulament, acesta va pierde dreptul de atribuire a premiului. Premiul respectiv se va mai atribui doar la dispozitia Organizatorului, dupa cum a fost specificat mai sus. Premiile acordate in cadrul prezentei campanii vor fi livrate doar pe teritoriul Romaniei. Orice revendicare venita de la oricare dintre castigatorii anuntati conform mecanismului de mai sus, dupa perioada indicata de organizator, este lipsita de efect.

Pentru identificare si pentru ridicarea/intrarea in posesia premiului, castigatorii desemnati vor prezenta reprezentantilor organizatorului un document de identitate: carte de identitate, permis auto sau pasaport.

Pentru intrarea in posesie a premiilor in bani, castigatorii trebuie sa furnizeze Organizatorului un numar de cont in lei valid, de la o banca aflata pe teritoriul Romaniei. Numarul de cont comunicat Organizatorului este preluat de acesta ca atare, corectitudinea informatiei aflandu-se in sarcina Castigatorului. Organizatorul nu raspunde pentru situatiile in care un cont a fost comunicat gresit, iar banii au fost virati catre contul gresit comunicat.

Organizatorul isi rezerva dreptul de a lua toate masurile pentru a evita fraudarea Concursului.

Lista completa cu toti Castigatorii Premiilor va fi publicata pe [www.primatv.ro](http://www.primatv.ro) si pe <https://www.facebook.com/PrimaTVRomania> dupa incheierea intregii perioade de concurs, respectiv in perioada 31 august - 5 septembrie 2021.

###### Art. 7. Premiile si Modalitatea de acordare

Premiile acordate in cadrul acestui concurs constau in:

PREMII ZILNICE:

Fiecare premiu zilnic are o valoare de 100 EURO NET.

Se acorda cate 28 premii zilnice pentru 28 de castigatori extrasi in fiecare zi prin random.org.

Valoare totala premii zilnice = 2800 euro, platibili in lei la cursul fix de 4,9 lei/euro.

MARELE PREMIU – se acorda la finalul intregii perioade de concurs, respectiv pe data 30 august 2021, unui singur castigator, extras din totalul tuturor participantilor inscrisi corect in concurs, adica dintre cei care au inscris 2 (doua) indicii corecte intr-o zi, atat cei care au castigat un premiu zilnic, cat si cei care nu au castigat un premiu zilnic.

Marele Premiu consta intr-un sejur pentru 2 persoane in Hotel Phoenicia Boutique, situat in Mamaia Nord.

DETALII PACHET TURISTIC:

Un pachet turistic de tip excursie pentru 2 persoane (2 adulti), in perioada 06.09.2021 – 10.09.2021(inclusiv), in Hotel Phoenicia Boutique (5 stele), situat in Loc Navodari, B-dul Mamaia Nord nr. 95 BIS, care include, 5 nopti cazare cu mic dejun inclus si acces la facilitatile Hotelurilor Royal & Luxury.

PACHETUL TURISTIC NU INCLUDE TRANSPORT.

Valoare marele premiu/pachet turistic = 2250 EURO TVA inclus, respectiv de 11.025 lei (T.V.A. inclus), iar orice alte taxe fiind de asemenea incluse (la curs fix de 4,9 lei/euro).

Extragerea si anuntarea castigatorilor are loc astfel:

* In ziua urmatoare a unei zile de concurs (marti – vineri) – pentru zilele de concurs de luni – joi
* in zilele de luni, pentru zilele de vineri, sambata si duminica ale saptamanii anterioare

Extragerea Marelui Premiu are loc dupa acordarea premiilor saptamanale, la finalul ultimei zile de concurs si este anuntat odata cu ultimii castigatori zilnici, in editia Focus la prima ora de pe data de 30 august 2021.

Atribuirea **Premiului** va fi confirmata de Organizator exclusiv prin mesaj privat pe adresa personala de email sau a telefonului acestora furnizate in formularul de inscriere, urmand ca atribuirea Premiului la adresa comunicata Organizatorului de catre Castigator sa se faca doar pe baza prezentarii de catre Castigator a actului de identitate sau a pasaportului.

In toate situatiile in care numarul de telefon si/sau adresa personala de e-mail nu au fost inregistrate ori nu au fost inregistrate corect in Concurs de catre Participanti, cat si in situatiile in care Castigatorul unui Premiu nu comunica Organizatorului un e-mail sau un mesaj de confirmare in scopul atribuirii Premiilor conform prezentului Regulament, Organizatorul nu va putea fi tinut raspunzator pentru neindeplinirea obligatiei de atribuirea a Premiilor catre Castigator.

Orice alte obligatii de natura fiscala sau de orice alta natura in legatura cu Premiile sau participarea la Concurs cad in sarcina exclusiva a Castigatorilor.

Nu este posibila inlocuirea Premiilor zilnice castigate cu alte beneficii, iar Marele Premiu nu poate fi inlocuit cu contravaloarea acestuia in bani. Premiul nu se poate transfera/ceda catre alte persoane de catre castigatorii lor.

Organizatorul poate decide ca, in scopul acordarii Premiilor, sa se organizeze un eveniment public, la care Castigatorii sa aiba calitatea de invitati.

Acceptarea premiului aduce implicit acordul de a participa la orice eveniment public organizat in scopul promovarii Campaniei de catre Organizator, precum si acceptarea furnizarii de fotografii, mesaje in mediile social media proprii cu privire la premiul castigat acceptul de a fi filmat in scopul promovarii Campaniei sau de a trimite filmari/materiale video in care transmit un mesaj despre faptul ca au castigat un premiu la Prima TV, pentru difuzarea pe Prima TV si mediile online apartinand Prima TV. Acceptarea premiului presupune cooperarea Castigatorului pentru promovarea imediata a premiului castigat si a campaniei Premii pe cuvant, in totalitatea ei, inclusiv a editiilor ulterioare.

Pentru transparenta concursului si pentru a asigura toti participantii ca intreaga campanie se desfasoara in cel mai corect mod, Organizatorul isi rezerva dreptul de a conditiona participarea la concurs de livrarea materialelor de promovare mai sus mentionate, astfel prin participarea la concurs, concurentii accepta categoric realizarea materialelor. Fiecare situatie particulara a unui Castigator va fi analizata punctual.

Toate premiile vor fi livrate dupa incheierea concursului, respectiv dupa data de 30 august 2021, intr-un termen de maximum 60 de zile calendaristice de la incheierea campaniei.

Pentru livrarea premiilor zilnice, daca acestea sunt premii in bani, castigatorii trebuie sa transmita in scris Organizatorului un cont bancar valid apartinand de drept Castigatorului, in care sa poata fi virata suma reprezentand premiul castigat.

###### Art. 8. Taxe si impozite

Prin prezentul Regulament se aduce la cunostinta tuturor celor interesati faptul ca premiul dobandit in urma participarii la Concurs reprezinta, conform Legii 227/2015 – Codul fiscal, cu modificarile si completarile ulterioare, venit din premii si se supune regimului de impozitare prevazut de acesta act normativ.

Prin prezentul Regulament se aduce la cunostinta tuturor celor interesati ca Organizatorul va suporta impozitul pe venitul din premii.

Orice alte obligatii de natura fiscala sau de orice alta natura in legatura cu Premiu cad in sarcina exclusiva a castigatorului.

**ART. 9. PROTECŢIA DATELOR PERSONALE**

9.1. Organizatorul va face publice numele si/sau prenumele Castigatorului in cadrul postarii speciale de concurs de pe site-ul [www.primatv.ro](http://www.primatv.ro) si pagina de Facebook <https://www.facebook.com/PrimaTVRomania>, in momentul alegerii printr-un sistem automat.

Castigatorul, prin participarea la acest Concurs, isi da acordul implicit, in eventualitatea castigarii oricarui premiu, ca va participa la actiunile publicitare ale organizatorului: de promovare a acestui Concurs in orice modalitate, ulterioare sau simultane cu acordarea premiului, fara alte obligatii in sarcina organizatorului.

**9.2.** CLEVER BUSINESS TRANSILVANIA SRL colectează și prelucrează datele cu caracter personal ale participanților la campania ***“PREMII PE CUVANT”*** în scopul selecționării câștigătorilor, alocării premiilor și centralizării de rapoarte statistice cu privire la consumatori, precum și al comunicării cu dumneavoastră și alte persoane în legătură cu această campanie. Temeiul prelucrării este consimțământul persoanei vizate, exprimat prin înscrierea la campanie.

Prin participarea la campania ***„PREMII PE CUVANT”***participanții pot fi/nu pot fi de acord ca datele lor personale să intre în baza de date a organizatorului, acestea putând fi folosite pentru activitățile de marketing ale acestuia.

**9.3.** Organizatorii se obligă ca datele personale transmise de participanți să nu fie difuzate către terți sau în străinătate, cu excepția persoanelor implicate în organizarea campaniei sau a operatorului de marketing direct al Organizatorului.

**9.4.** Datele personale prelucrate vor fi nume, prenume, CNP adresa din actul de identitate, număr de telefon, email, cont IBAN (contul IBAN este valabil pentru castigatorii premiilor in bani).

În vederea validării câștigătorilor, vom prelucra și seria și numărul actului de identitate. Nu este permisă participarea persoanelor cu vârsta mai mică de 18 ani.

**9.5.** Organizatorul își rezervă dreptul de a anunța public numele participanților câștigători și premiile câștigate, în conformitate cu legislația în vigoare.

**9.6.** Pentru a determina perioada pentru care datele personale vor fi prelucrate și păstrate, luăm în considerare durata campaniei, precum și termenele de arhivare prevăzute de dispozițiile legale în materie. Dacă doriți mai multe informații despre cât timp păstrăm datele dumneavoastră cu caracter personal, vă rugăm să ne trimiteti o solicitare scrisa, cu confirmare de primire, la punctul de lucru din Bucuresti, str George Constantinescu nr. 3, et. 1, birourile nr 1 si 5, sector 2. În cazul în care vă retrageți sau limitați consimțământul înainte de finalizarea campaniei, vom înceta prelucrarea datelor cu caracter personal respective în scopurile relevante, sub rezerva oricărei obligații legale de a prelucra aceste date cu caracter personal și/sau a nevoii noastre de a prelucra aceste date cu caracter personal în scopul exercitării drepturilor noastre legitime (inclusiv a drepturilor legitime ale altor persoane).

Retragerea consimțământului înainte de finalizarea campaniei implică retragerea participării dumneavoastră la această campanie.

**9.7.** Participanții au următoarele drepturi, în conformitate cu prevederile Regulamentului UE 679/2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date: dreptul la informare; dreptul de acces; dreptul la rectificarea datelor; dreptul la ștergerea datelor („dreptul de a fi uitat”); dreptul la restricționarea prelucrării; dreptul la portabilitatea datelor; dreptul la opoziție; dreptul de a nu face obiectul unei decizii bazate exclusiv pe prelucrarea automată, inclusiv crearea de profiluri; dreptul la retragerea consimțământului; dreptul de a depune o plângere în fața unei autorități de supraveghere a prelucrării datelor cu caracter personal; dreptul la o cale de atac judiciară.

În vederea exercitării drepturilor prevăzute mai sus, persoana vizată va înainta operatorului o cerere întocmită în formă scrisă, datată și semnată, către punctul de lucru din Bucuresti, str George Constantinescu nr. 3, et. 1, birourile nr 1 si 5, sector 2. În cerere, solicitantul poate arăta dacă dorește ca informațiile să îi fie comunicate la o anumită adresă, care poate fi și de poștă electronică, sau printr-un serviciu de corespondență care să asigure că predarea i se va face numai personal.

Operatorul este obligat să comunice persoanei vizate măsurile luate în termen de 30 de zile de la data primirii cererii, cu respectarea eventualei opțiuni a solicitantului de a i se comunica informațiile în scris la o anumită adresă fizică sau virtuală (electronică).

**9.7.1. Dreptul de acces la date**

9.7.1.1. Persoana vizată are dreptul de a obține din partea operatorului o confirmare că se prelucrează sau nu date cu caracter personal care o privesc și, în caz afirmativ, acces la datele respective și la următoarele informații:

1. scopurile prelucrării;
2. categoriile de date cu caracter personal vizate;
3. destinatarii sau categoriile de destinatari cărora datele cu caracter personal le-au fost sau urmează să le fie divulgate, în special destinatari din țări terțe sau organizații internaționale;
4. acolo unde este posibil, perioada pentru care se preconizează că vor fi stocate datele cu caracter personal sau, dacă acest lucru nu este posibil, criteriile utilizate pentru a stabili această perioadă;
5. existența dreptului de a solicita operatorului rectificarea sau ștergerea datelor cu caracter personal ori restricționarea prelucrării datelor cu caracter personal referitoare la persoana vizată sau a dreptului de a se opune prelucrării;
6. dreptul de a depune o plângere în fața unei autorități de supraveghere;
7. în cazul în care datele cu caracter personal nu sunt colectate de la persoana vizată, orice informații disponibile privind sursa acestora;
8. existența unui proces decizional automatizat incluzând crearea de profiluri, menționat la articolul 22 alineatele (1) și (4), precum și, cel puțin în cazurile respective, informații pertinente privind logica utilizată și privind importanța și consecințele preconizate ale unei astfel de prelucrări pentru persoana vizată.

9.7.1.2. În cazul în care datele cu caracter personal sunt transferate către o țară terță sau o organizație internațională, persoana vizată are dreptul să fie informată cu privire la garanțiile adecvate în temeiul articolului 46 referitoare la transfer.

9.7.1.3. Operatorul furnizează o copie a datelor cu caracter personal care fac obiectul prelucrării. Pentru orice alte copii solicitate de persoana vizată, operatorul poate percepe o taxă rezonabilă, bazată pe costurile administrative. În cazul în care persoana vizată introduce cererea în format electronic și cu excepția cazului în care persoana vizată solicită un alt format, informațiile sunt furnizate într-un format electronic utilizat în mod curent.

**9.7.2. Dreptul la rectificarea datelor**

9.7.2.1. Persoana vizată are dreptul de a obține de la operator, fără întârzieri nejustificate, rectificarea datelor cu caracter personal inexacte care o privesc. Ținându-se seama de scopurile în care au fost prelucrate datele, persoana vizată are dreptul de a obține completarea datelor cu caracter personal care sunt incomplete, inclusiv prin furnizarea unei declarații suplimentare.

**9.7.3. Dreptul la ștergerea datelor („dreptul de a fi uitat”)**

9.7.3.1. Persoana vizată are dreptul de a obține din partea operatorului ștergerea datelor cu caracter personal care o privesc, fără întârzieri nejustificate, iar operatorul are obligația de a șterge datele cu caracter personal fără întârzieri nejustificate în cazul în care se aplică unul dintre următoarele motive:

1. datele cu caracter personal nu mai sunt necesare pentru îndeplinirea scopurilor pentru care au fost colectate sau prelucrate;
2. persoana vizată își retrage consimțământul pe baza căruia are loc prelucrarea, și nu există niciun alt temei juridic pentru prelucrarea;
3. persoana vizată se opune prelucrării și nu există motive legitime care să prevaleze în ceea ce privește prelucrarea;
4. datele cu caracter personal au fost prelucrate ilegal;
5. datele cu caracter personal trebuie șterse pentru respectarea unei obligații legale care revine operatorului în temeiul dreptului Uniunii sau al dreptului intern sub incidența căruia se află operatorul;
6. datele cu caracter personal au fost colectate în legătură cu oferirea de servicii ale societății informaționale în mod direct unui copil, în măsura în care consimțământul pentru prelucrare este acordat sau autorizat de titularul răspunderii părintești asupra copilului.

9.6.3.2. În cazul în care operatorul a făcut publice datele cu caracter personal și este obligat să le șteargă, operatorul, ținând seama de tehnologia disponibilă și de costul implementării, ia măsuri rezonabile, inclusiv măsuri tehnice, pentru a informa operatorii care prelucrează datele cu caracter personal că persoana vizată a solicitat ștergerea de către acești operatori a oricăror linkuri către datele respective sau a oricăror copii sau reproduceri ale acestor date cu caracter personal.

**9.7.4. Dreptul la restricționarea prelucrării**

9.7.4.1. Persoana vizată are dreptul de a obține din partea operatorului restricționarea prelucrării în cazul în care se aplică unul din următoarele cazuri:

1. persoana vizată contestă exactitatea datelor, pentru o perioadă care îi permite operatorului să verifice exactitatea datelor;
2. prelucrarea este ilegală, iar persoana vizată se opune ștergerii datelor cu caracter personal, solicitând în schimb restricționarea utilizării lor;
3. operatorul nu mai are nevoie de datele cu caracter personal în scopul prelucrării, dar persoana vizată i le solicită pentru constatarea, exercitarea sau apărarea unui drept în instanță; sau
4. persoana vizată s-a opus prelucrării în conformitate cu articolul 21 alineatul (1), pentru intervalul de timp în care se verifică dacă drepturile legitime ale operatorului prevalează asupra celor ale persoanei vizate.

9.7.4.2. În cazul în care prelucrarea a fost restricționată, astfel de date cu caracter personal pot, cu excepția stocării, să fie prelucrate numai cu consimțământul persoanei vizate sau pentru constatarea, exercitarea sau apărarea unui drept în instanță sau pentru protecția drepturilor unei alte persoane fizice sau juridice sau din motive de interes public important al Uniunii sau al unui stat membru.

**9.7.5. Dreptul la portabilitatea datelor**

9.7.5.1. Persoana vizată are dreptul de a primi datele cu caracter personal care o privesc și pe care le-a furnizat operatorului într-un format structurat, utilizat în mod curent și care poate fi citit automat și are dreptul de a transmite aceste date altui operator, fără obstacole din partea operatorului căruia i-au fost furnizate datele cu caracter personal, în cazul în care prelucrarea se bazează pe consimțământ sau pe un contract; și prelucrarea este efectuată prin mijloace automate.

9.7.5.2. În exercitarea dreptului său la portabilitatea datelor, persoana vizată are dreptul ca datele cu caracter personal să fie transmise direct de la un operator la altul acolo unde acest lucru este fezabil din punct de vedere tehnic.

**9.7.6. Dreptul de opoziție**

9.7.6.1 În orice moment, persoana vizată are dreptul de a se opune, din motive legate de situația particulară în care se află, prelucrării datelor cu caracter personal care o privesc, inclusiv creării de profiluri pe baza respectivelor dispoziții. Operatorul nu mai prelucrează datele cu caracter personal, cu excepția cazului în care operatorul demonstrează că are motive legitime și imperioase care justifică prelucrarea și care prevalează asupra intereselor, drepturilor și libertăților persoanei vizate sau că scopul este constatarea, exercitarea sau apărarea unui drept în instanță.

9.7.6.2. Atunci când prelucrarea datelor cu caracter personal are drept scop marketingul direct, persoana vizată are dreptul de a se opune în orice moment prelucrării în acest scop a datelor cu caracter personal care o privesc, inclusiv creării de profiluri, în măsura în care este legată de marketingul direct respectiv.

9.7.6.3. În cazul în care persoana vizată se opune prelucrării în scopul marketingului direct, datele cu caracter personal nu mai sunt prelucrate în acest scop.

9.7.6.4. În contextual utilizării serviciilor societății informaționale și în pofida Directivei 2002/58/CE, persoana vizată își poate exercita dreptul de a se opune prin mijloace automate care utilizează specificații tehnice.

9.7.6.5. În cazul în care datele cu caracter personal sunt prelucrate în scopuri de cercetare științifică sau istorică sau în scopuri statistice, persoana vizată, din motive legate de situația sa particulară, are dreptul de a se opune prelucrării datelor cu caracter personal care o privesc, cu excepția cazului în care prelucrarea este necesară pentru îndeplinirea unei sarcini din motive de interes public.

**9.7.7. Procesul decizional individual automatizat, inclusiv crearea de profiluri**

9.7.7.1. Persoana vizată are dreptul de a nu face obiectul unei decizii bazate exclusiv pe prelucrarea automată, inclusiv crearea de profiluri, care produce efecte juridice care privesc persoana vizată sau o afectează în mod similar într-o măsură semnificativă.

9.7.7.2. Respectându-se celelalte garanții prevăzute de lege, o persoană poate fi supusă unei decizii de natura celei de mai sus, în următoarele situații:

1. este necesară pentru încheierea sau executarea unui contract între persoana vizată și un operator de date;
2. este autorizată prin dreptul Uniunii sau dreptul intern care se aplică operatorului și care prevede, de asemenea, măsuri corespunzătoare pentru protejarea drepturilor, libertăților și intereselor legitime ale persoanei vizate; sau
3. are la bază consimțământul explicit al persoanei vizate.

**9.7.8. Dreptul la retragerea consimțământului, în orice moment, fără a afecta legalitatea prelucrării efectuate pe baza consimțământului înainte de retragerea acestuia.**

**9.7.9. Dreptul de a depune o plângere în fața unei autorități de supraveghere a prelucrării datelor cu caracter personal**

9.7.9.1. Fără a aduce atingere oricăror alte căi de atac administrative sau judiciare, orice persoană vizată are dreptul de a depune o plângere la o autoritate de supraveghere, în special în statul membru în care își are reședința obișnuită, în care se află locul său de muncă sau în care a avut loc presupusa încălcare, în cazul în care consideră că prelucrarea datelor cu caracter personal care o vizează încalcă prezentul regulament.

**9.7.10. Dreptul la o cale de atac judiciară**

9.7.10.1. Fără a aduce atingere oricăror alte căi de atac administrative sau nejudiciare, fiecare persoană fizică sau juridică are dreptul de a exercita o cale de atac judiciară eficientă împotriva unei decizii obligatorii din punct de vedere juridic a unei autorități de supraveghere care o vizează.

9.7.10.2. Fără a aduce atingere oricăror alte căi de atac administrative sau nejudiciare, fiecare persoană vizată are dreptul de a exercita o cale de atac judiciară eficientă în cazul în care autoritatea de supraveghere care este competentă nu tratează o plângere sau nu informează persoana vizată în termen de trei luni cu privire la progresele sau la soluționarea plângerii depuse.

9.7.10.3. Fără a aduce atingere vreunei căi de atac administrative sau nejudiciare disponibile, inclusiv dreptului de a depune o plângere la o autoritate de supraveghere, fiecare persoană vizată are dreptul de a exercita o cale de atac judiciară eficientă în cazul în care consideră că drepturile de care beneficiază în temeiul prezentului regulament au fost încălcate ca urmare a prelucrării datelor sale cu caracter personal fără a se respecta prezentul regulament.

**9.8**. De asemenea câștigătorii au opțiunea de a-și exprima printr-un acord scris consimțământul expres și neechivoc ca imaginea lor – numele, fotografia – să fie/să nu fie făcută publică și să fie/să nu fie folosită de organizator în diverse materiale tipărite, audio, video pentru promovarea campaniei.

**9.9**. Prelucrarea datelor cu caracter personal se face în conformitate cu Dispozițiile Regulamentului UE 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.

**9.10**. Prin participarea la această campanie, jucătorii acceptă prevederile prezentului Regulament.

**9.11**. Organizatorul aduce la cunostinta participantilor ca, pentru exercitarea drepturilor mai sus mentionate, se pot adresa cu o cerere scrisa, datata si semnata, transmisa la punctul de lucru al Organizatorului, avand urmatoarele date de contact: str George Constantinescu nr. 3, et. 1, birourile nr 1 si 5, sector 2, Bucuresti.

**Art. 10. DREPTUL LA PARTICIPARE**

**10.1.** Concursul se adreseaza persoanelor cu varsta de minimum 18 ani impliniti.

**10.2.** Angajații CLEVER BUSINESS TRANSILVANIA SRL si ai societatilor afiliate, soțul/soția, rudele și afinii de gradul I până la gradul IV inclusiv ale acestora, partenerii implicati in desfasurarea concursului, nu pot participa la acest concurs.

**10.3.** Nu vor fi considerate ca participări valide:

a. completarea datelor personale cu date parțiale ori cu date false sau eronate;

b. în care completarea datelor personale (de identitate și de contact) se face prin folosirea altor litere decât cele specifice alfabetului latin și/sau a altor cifre decât cifre arabe și/sau romane;

c. care conțin mesaje cu caracter obscen sau injurios;

d. care conțin modificări ale datelor completate.

e. care nu contin 2 indicii diferite din aceeasi zi.

**Art. 11. Capacitatea de exercitiu**

In cazul in care unul sau mai multi castigatori ai Premiilor este/ sunt persoane fara capacitate sau cu capacitate de exercitiu restransa, acesta/ acestia este/ sunt indreptatita/-i sa intre in posesia Premiului cu asistarea reprezentantilor legali, acestia din urma avand obligatia de a semna o declaratie prin care Organizatorul este absolvit de orice raspundere decurgand din acordarea Premiului, precum si de plata oricaror daune sau pretentii de orice natura legate de Premiu.

###### Art. 12. Responsabilitate

Organizatorul nu isi va asuma nicio raspundere cu privire la pretentiile tertilor sau ale institutiilor asupra Premiilor.

Organizatorul nu isi asuma nicio raspundere cu privire la imposibilitatea Participantilor de a accesa site-urile [www.primatv.ro](http://www.primatv.ro).

Organizatorul nu isi asuma nicio raspundere in cazul in care ii sunt comunicate informatii false sau eronate de catre persoane neautorizate din partea Radiodifuzorului, chiar daca acestea sunt angajati ai Radiodifuzorului.

Organizatorul nu raspunde pentru eventuale disfunctionalitati in derularea Concursului ca urmare a actiunilor unor terti cum ar fi: distribuitori de energie electrica, operatori, proprietari sau administratori ai retelelor de telecomunicatii sau altii asemenea.

### Art. 13. Litigii

In cazul unor litigii aparute intre Organizator si Participantii la Concurs, acestea vor fi solutionate pe cale amiabila. Daca nu este posibila rezolvarea litigiilor pe cale amiabila, partile implicate in litigiu vor inainta litigiul spre solutionare instantelor competente romane de la sediul Organizatorului.

### Art. 14. Observatii

Participantii la concursul care face obiectul prezentului regulament, ​se obliga sa respecte prezentul intocmai regulament oficial. In cazul nerespectarii prezentului regulament de concurs premiul castigat nu se va acorda. Organizatorul concursului isi rezerva dreptul de a interveni in orice fel, in orice moment in derularea concursului, urmand ca aceste modificari sa faca obiectul unui act aditional la regulament si sa fie publicate pe site-ul de concurs. Regulamentul de desfasurare a concursului va fi publicat pe [www.primatv.ro](http://www.primatv.ro) si este disponibil in mod gratuit oricarui solicitant.

Organizatorul nu este raspunzator pentru felul in care participantii completeaza datele personale (nume, prenume, cnp, telefon si adresa de e-mail) in comunicarile efectuate de catre acestia.

Pentru ducerea la buna indeplinire a obligatiilor Organizatorului, acesta poate subcontracta servicii sau imputernici furnizori pentru derularea unor servicii sau formalitati.

Inscrierea la acest Concurs implica deopotriva, acordul Participantului privind toate regulile si conditiile Concursului, asa cum au fost detaliate acestea in prezentul Regulament, cat si asumarea obligatiei de a le respecta, in mod irevocabil si neconditionat.

**S.C. CLEVER BUSINESS TRANSILVANIA S.R.L.**

**ADMINISTRATOR,**

**Sorin Lăpușan**